31.1.2023
EL
Επίσημη Εφημερίδα της Ευρωπαϊκής Ένωσης
L 28/27
3.
Τα κράτη μέλη υποβάλλουν στην Επιτροπή ιστορικά δεδομένα σχετικά με τα αλιευτικά εργαλεία που αναπτύσσονται γύρω από FAD για τα σκάφη γρι-γρι έως τις 30 Ιουνίου 2023.
Εάν ένα κράτος μέλος δεν υποβάλει τα εν λόγω δεδομένα έως την ανωτέρω ημερομηνία, τα αλιευτικά σκάφη που φέρουν τη σημαία του δεν αναπτύσσουν αλιευτικά εργαλεία γύρω από τα FAD έως ότου η Επιτροπή λάβει τα εν λόγω δεδομένα από το εν λόγω κράτος μέλος για περαιτέρω αναφορά στην ICCAT.
Τ μ ήμ α 4 Π ερ ι ο χ ή τ ης σύ μ β α ση ς C C A ML R
Άρθρο 27 Εξερευνητική αλιεία για τον μπακαλιάρο της Ανταρκτικής Τα κράτη μέλη μπορούν να συμμετέχουν σε εξερευνητική αλιεία με παραγάδι με στόχο τον μπακαλιάρο της Ανταρκτικής (Dissostichus spp.) στις υποζώνες FAO 88.1 και 88.2, καθώς και στις διαιρέσεις FAO 58.4.1, 58.4.2 και 58.4.3a, εκτός περιοχών υπό εθνική δικαιοδοσία το 2023.
Τα κράτη μέλη που προτίθενται να συμμετάσχουν ενημερώνουν τη Γραμματεία της CCAMLR, σύμφωνα με τα άρθρα 7 και 7α του κανονισμού (ΕΚ) αριθ.
601/2004, έως και την 1η Ιουνίου 2023.
Άρθρο 28 Όρια εξερευνητικής αλιείας για τον μπακαλιάρο της Ανταρκτικής 1.
Η αλιεία του μπακαλιάρου της Ανταρκτικής κατά την αλιευτική περίοδο 2022-2023 περιορίζεται στα κράτη μέλη, τις υποζώνες και τον αριθμό αλιευτικών σκαφών που καθορίζονται στον πίνακα Α του παραρτήματος VII και εφαρμόζονται τα TAC και τα όρια παρεμπιπτόντων αλιευμάτων του πίνακα Β του ανωτέρω παραρτήματος. 2.
Απαγορεύεται η κατευθυνόμενη αλιεία καρχαριών για άλλους σκοπούς πλην της επιστημονικής έρευνας.
Τα παρεμπίπτοντα αλιεύματα καρχαριών, ιδίως ιχθυδίων και κυοφορούντων θηλυκών, που λαμβάνονται τυχαία στο πλαίσιο της αλιείας του μπακαλιάρου της Ανταρκτικής, απελευθερώνονται ζωντανά. 3.
Κατά περίπτωση, η αλιεία σε οποιαδήποτε ερευνητική μονάδα μικρής κλίμακας (SSRU) διακόπτεται όταν τα δηλωμένα αλιεύματα φθάσουν το καθορισμένο TAC και η αλιεία στην εν λόγω SSRU απαγορεύεται για την υπόλοιπη αλιευτική περίοδο.
4. Η αλιεία πραγματοποιείται σε όσο το δυνατόν ευρύτερο γεωγραφικό και βαθυμετρικό φάσμα, ώστε να λαμβάνονται οι αναγκαίες πληροφορίες για τον προσδιορισμό του αλιευτικού δυναμικού και να αποφεύγεται η υπερσυγκέντρωση των αλιευμάτων και της αλιευτικής προσπάθειας.
Ωστόσο, η αλιεία στις υποζώνες FAO 48.6 και 88.1, καθώς και στη διαίρεση FAO 58.4.3a, στις περιπτώσεις που επιτρέπεται σύμφωνα με το άρθρο 26, απαγορεύεται σε βάθη μικρότερα των 550 μέτρων.
Άρθρο 29 Αλιεία κριλ κατά την αλιευτική περίοδο 2022-2023 1.
Τα κράτη μέλη που προτίθενται να αλιεύσουν κριλ (Euphausia superba) στην περιοχή της σύμβασης CCAMLR κατά την αλιευτική περίοδο 2022-2023, κοινοποιούν στην Επιτροπή την πρόθεσή τους το αργότερο έως την 1η Μαΐου 2023, χρησιμοποιώντας τον μορφότυπο στο μέρος Β του προσαρτήματος του παραρτήματος VII.
Βάσει των πληροφοριών που παρέχουν τα κράτη μέλη, η Επιτροπή υποβάλλει τις κοινοποιήσεις στη Γραμματεία της CCAMLR το αργότερο έως τις 30 Μαΐου 2023. 2.
Στην κοινοποίηση που αναφέρεται στην παράγραφο 1 του παρόντος άρθρου, περιλαμβάνονται οι πληροφορίες που προβλέπονται στο άρθρο 3 του κανονισμού (ΕΚ) αριθ.
601/2004 για κάθε αλιευτικό σκάφος που λαμβάνει άδεια για συμμετοχή σε αλιεία κριλ. 3.
Κράτος μέλος που προτίθεται να αλιεύσει κριλ στην περιοχή της σύμβασης CCAMLR κοινοποιεί την πρόθεσή του μόνο για τα αλιευτικά σκάφη τα οποία διαθέτουν άδεια και, κατά τον χρόνο της κοινοποίησης: α) φέρουν τη σημαία του· ή